Ефремов Николай Прокопьевич
Ефремов Николай Прокопьевич (Прокофьевич) (1860, раштав, 1 — 1921, Хусан) — раççей патшалăх ĕçченĕ, купса. Раççей империн III чĕнĕвĕн патшалăх думин Хусан кĕпернинчен депутачĕ. Шупашкар хулин хисеплĕ гражданинĕ.

Биографи 

I гильдири Прокопий Ефремов купса килĕнче çуралнă. Килтех пĕлӳ илнĕ.

Вăрман усламçи, хăма çуракан савут пулнă. Нумай çĕр тытса тăнă. «П. Е. Ефремов с сыновьями» сутăиилӳ çуртне ертсе пынă.

1907 çулта юпан 14-мешĕнче III Патшалăх Думине Хусан кĕпернин суйлав пухăвĕн суйлакансен пĕрлехи йышĕнчен суйланă. Кадетсен фракцинче тăнă. Сутă-илӳпе промăçлăх комиссин пайташĕ. 1908 çулхи çăвăн 13-мĕшĕнче депутат пулма пăрахнă (унăн вырăнне Н. Д. Сазонова суйланă).

Пайăр пурнăçĕ 
Машăрланмасăрах Александра Флегонтовна Иевлевăпа арлă-арăмлă пурăннă. Совет влаçĕ çуртне конфискацилесен Н. П. Ефремов арăмĕпе Хусана куçса кайнă, унтах 1921 çулта выçса вилнĕ.

Çав. пекех 
 Ехремсем (купсасем)

Асăрхавсем

Каçăсем 
 Хыпар 
 СЧ
 Справка
 Ефремов Николай Прокопьевич

Пайăр çынсем, алфавитпа
1860 çулта çуралнисем
Раштавăн 1-мĕшĕнче çуралнисем
1921 çулта вилнисем
Шупашкар купсисем
Паллă усламçăсем
Чăвашран тухнă усламçăсем
Ехрем хуçа